

**ข้อบังคับมหาวิทยาลัยธรรมศาสตร์   
ว่าด้วยเงินค่าตอบแทนและเบี้ยประชุม**

**ของนายกสภามหาวิทยาลัยและกรรมการสภามหาวิทยาลัย (ฉบับที่ ๒) พ.ศ. ๒๕๖๓**

..........………………………………………….

โดยที่เป็นการสมควรแก้ไขเพิ่มเติมข้อบังคับมหาวิทยาลัยธรรมศาสตร์ว่าด้วยเงินค่าตอบแทน  
และเบี้ยประชุมของนายกสภามหาวิทยาลัยและกรรมการสภามหาวิทยาลัย

อาศัยอํานาจตามความในมาตรา ๒๓ (๒) แห่งพระราชบัญญัติมหาวิทยาลัยธรรมศาสตร์   
พ.ศ. ๒๕๕๘ และโดยมติสภามหาวิทยาลัย ในการประชุมครั้งที่ ๑๐/๒๕๖๓ เมื่อวันที่ ๓๑ สิงหาคม   
พ.ศ. ๒๕๖๓ เห็นชอบให้ออกข้อบังคับไว้นี้

**ข้อ ๑** ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยเงินค่าตอบแทน  
และเบี้ยประชุมของนายกสภามหาวิทยาลัยและกรรมการสภามหาวิทยาลัย (ฉบับที่ ๒) พ.ศ. ๒๕๖๓”

**ข้อ ๒** ข้อบังคับนี้ให้ใช้บังคับนับถัดจากวันประกาศเป็นต้นไป

**ข้อ ๓** ให้ยกเลิกความในข้อ ๗ แห่งข้อบังคับมหาวิทยาลัยธรรมศาสตร์ว่าด้วยเงินค่าตอบแทน  
และเบี้ยประชุมของนายกสภามหาวิทยาลัยและกรรมการสภามหาวิทยาลัย พ.ศ. ๒๕๕๘   
และให้ใช้ความต่อไปนี้แทน

“ข้อ ๗ ให้กรรมการสภามหาวิทยาลัยผู้ทรงคุณวุฒิที่ได้รับแต่งตั้งให้ดํารงตําแหน่งประธาน กรรมการในคณะกรรมการและประธานกรรมการในคณะอนุกรรมการที่สภามหาวิทยาลัยแต่งตั้ง  
ได้รับเบี้ยประชุมเป็นรายครั้ง ในอัตราครั้งละ ๖,๐๐๐ บาท”

ประกาศ ณ วันที่ ๑๗ กันยายน พ.ศ. ๒๕๖๓

(ศาสตราจารย์พิเศษ นรนิติ เศรษญบุตร)

นายกสภามหาวิทยาลัย